Document ID: 32006D0026

EUROOPAN KESKUSPANKIN PÄÄTÖS,
tehty 18 päivänä joulukuuta 2006,
Euroopan keskuspankin pääoman maksamisen edellyttämistä rahaliittoon osallistumattomien jäsenvaltioiden kansallisia keskuspankkeja koskevista toimenpiteistä
(EKP/2006/26)
(2007/47/EY)
EUROOPAN KESKUSPANKIN YLEISNEUVOSTO, joka
ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 48 artiklan,
sekä katsoo seuraavaa:
(1)
Euroopan keskuspankin pääoman maksamisen edellyttämistä rahaliittoon osallistumattomien jäsenvaltioiden kansallisia keskuspankkeja koskevista toimenpiteistä 23 päivänä huhtikuuta 2004 tehdyllä päätöksellä EKP/2004/10 (1) määritettiin Euroopan keskuspankin (EKP) merkitystä pääomasta se prosenttiosuus, joka sellaisten jäsenvaltioiden, jotka eivät aikoneet ottaa euroa käyttöön 1 päivänä toukokuuta 2004, kansallisten keskuspankkien täytyi maksaa 1 päivänä toukokuuta 2004 EKP:n toimintakustannuksiin osallistumiseksi.
(2)
Koska Bulgaria ja Romania liittyvät Euroopan unioniin ja niiden kansalliset keskuspankit EKPJ:ään 1 päivänä tammikuuta 2007, kansallisten keskuspankkien prosenttiosuuksista Euroopan keskuspankin pääoman merkitsemisen jakoperusteessa 15 päivänä joulukuuta 2006 tehdyssä päätöksessä EKP/2006/21 (2) vahvistetaan 1 päivästä tammikuuta 2007 kullekin kansalliselle keskuspankille, joka on EKPJ:n jäsen 1 päivänä tammikuuta 2007, uudet painoarvot (jäljempänä ’painoarvot’) EKP:n korotetun pääoman merkitsemisen jakoperusteessa (jäljempänä ’pääoman jakoperuste’).
(3)
EKP:n merkitty pääoma on 5 760 652 402,58 euroa 1 päivästä tammikuuta 2007.
(4)
Pääoman jakoperusteen korottaminen edellyttää uutta EKP:n päätöstä, jolla päätös EKP/2004/10 kumotaan 1 päivästä tammikuuta 2007 lukien ja määritetään EKP:n merkityn pääoman prosenttiosuus, joka sellaisten jäsenvaltioiden kansallisten keskuspankkien, jotka eivät ole ottaneet euroa käyttöön 1 päivänä tammikuuta 2007 (jäljempänä ’rahaliittoon osallistumattomat kansalliset keskuspankit’), on maksettava 1 päivänä tammikuuta 2007.
(5)
Bulgarian National Bankin ja Banca Naţională a Româniein pääjohtajilla on ollut Euroopan keskuspankin yleisneuvoston työjärjestyksen 3.5 ja 6.6 artiklan mukaisesti tilaisuus esittää huomautuksensa tästä päätöksestä ennen sen hyväksymistä,
ON PÄÄTTÄNYT SEURAAVAA:
1 artikla
Maksettavan pääoman määrä ja maksutapa
Kukin rahaliittoon osallistuva kansallinen keskuspankki maksaa 7 prosenttia merkitsemästään EKP:n pääomasta 1 päivänä tammikuuta 2007. Päätöksen EKP/2006/21 2 artiklassa esitetyt painoarvot huomioon ottaen kukin rahaliittoon osallistumaton kansallinen keskuspankki maksaa 1 päivänä tammikuuta 2007 seuraavassa taulukossa sen nimen perässä ilmoitetun määrän:
Rahaliittoon osallistumaton kansallinen keskuspankki
(euroa)
Bulgarian National Bank
3 561 868,99
Česká národní banka
5 597 049,87
Danmarks Nationalbank
6 104 332,92
Eesti Pank
686 727,37
Central Bank of Cyprus
503 653,84
Latvijas Banka
1 134 330,06
Lietuvos bankas
1 684 760,40
Magyar Nemzeti Bank
5 299 051,33
Bank Ċentrali ta' Malta / Central Bank of Malta
250 818,81
Narodowy Bank Polski
19 657 419,83
Banca Naţională a României
10 156 951,89
Národná banka Slovenska
2 727 956,95
Sveriges riksbank
9 400 866,26
Bank of England
56 187 041,67
2 artikla
Maksetun pääoman tarkistaminen
1. Koska kukin rahaliittoon osallistumaton kansallinen keskuspankki, paitsi Bulgarian National Bank ja Banca Naţională a României, on jo maksanut 7 prosenttia 31 päivään joulukuuta 2006 voimassa olevasta EKP:n merkityn pääoman osuudestaan päätöksen EKP/2004/10 nojalla, kukin niistä, paitsi Bulgarian National Bank ja Banca Naţională a României, tapauksesta riippuen joko siirtää tietyn lisäsumman EKP:lle tai saa tietyn summan takaisin EKP:ltä, jotta päästään 1 artiklan taulukossa esitettyihin määriin.
2. Bulgarian National Bank ja Banca Naţională a României siirtävät EKP:lle 1 artiklan taulukossa niiden nimien perässä mainitun summan.
3. Kaikki tässä artiklassa tarkoitetut siirrot tehdään kansallisten keskuspankkien keskinäisiä Euroopan keskuspankin pääoman osuuksien siirtoja ja maksetun pääoman tarkistamista koskevien yksityiskohtaisten sääntöjen vahvistamisesta 15 päivänä joulukuuta 2006 tehdyn päätöksen EKP/2006/23 (3) mukaisesti.
3 artikla
Loppumääräykset
1. Tämä päätös tulee voimaan 1 päivänä tammikuuta 2007.
2. Päätös EKP/2004/10 kumotaan 1 päivästä tammikuuta 2007.
3. Päätökseen EKP/2004/10 tehtyjen viittausten katsotaan koskevan tätä päätöstä.
Tehty Frankfurt am Mainissa 18 päivänä joulukuuta 2006.

Labels: 2
15